Как се съхранява сирене гауда?
Сиренето гауда, както останалите сирена, съдържа бактерии, които са живи и дишащи и спомагат за доузряването на сиренето. Затова е най-добре да не се съхранява в пластмасови съдове, тъй като се задушава и това ще промени вкусовите му качества, а може и да доведе до разваляне на сиренето.
 Най-добрият начин за съхранение на сирене гауда е да го увиете в пергаментова хартия, след което можете да го поставите в пластмасов съд. Поставете в хладилника, но там, където температурата е по-висока (например, в чекмеджето за зеленчуци, близо до дъното на хладилника). Внимавайте сиренето гауда да не замръзне, тъй като това променя структурата му, респективно вкуса и аромата. По тази причина, замразяването се препоръчва само в случай на необходимост.
 Сиренето гауда може да се съхранява за период от 2 до 3 седмици.